เดิมทีเคยเป็นโรคลิ่มเลือดอุดตันแต่ได้หยุดการรักษาไปประมาณ 2-3 ปีแล้ว โรคนี้มีโอกาสจะกลับมาเป็นอีกมั้ยคะแล้วตอนนี้มีอาการเวลาหายใจออกจะเจ็บหน้าอกซ้ายบน
สวัสดีค่ะ อาการเจ็บที่หน้าอกซ้ายบน อาจจะเกิดจาก กล้ามเนื้อบริเวณอกอักเสบ มักสัมพันธ์กับท่าทาง การขยับ มีจุดกดเจ็บชัดเจน อาจเป็นมาเรื้อรังเป็นเดือนได้ สาเหตุอื่นๆเช่น โรคเกี่ยวกับหัวใจเช่นหัวใจวายหรือทำงานไม่เท่าคนปกติ มักเหนื่อยเวลาออกแรง ขาบวม นอนราบไม่ได้ หายใจลำบาก หัวใจขาดเลือดจะเจ็บเหมือนมีของหนักมาทับ สัมพันธ์กับออกแรงหนักๆก็ได้ โรคกรดไหลย้อน ทำให้แสบร้อนกลางอก แน่นอก จุกแน่นลิ้นปี่ หายใจไม่สะดวกร่วมด้วยได้ซึ่งถ้าเคยมีประวัติลิ่มเลือดอุดตัน (ไม่แน่ใจว่าเป็นตำแหน่งใด) ถ้าเป็นลิ่มเลือดอุดตันในหัวใจมาก่อน ตอนนี้กลับมาเจ็บหน้าอกคล้ายเดิม ต้องรีบไปพบแพทย์เพื่อตรวจเพิ่มเติมการดูแลตัวเองเบื้องต้น หลีกเลี่ยงการทำงานหรือยกของหนัก ดื่มน้ำมากๆ รับประทานอาหารอ่อนๆ หลีกเลี่ยงอาหารรสจัดหรืออาหารมื้อใหญ่ กินแล้วนั่งหัวสูงไว้อย่างน้อย 3 ชั่วโมง